Pulau Batam

Pulau Batam adolah pulau di provinsi Kapulauan Riau nan manjadi tampek tagaknyo Kota Batam. Pulau iko marupokan pulau nan paliang dakek jo nagara Singapura jo Malaysia nan tapisahkan dek selat saleba 15 km, sarato marupokan kawasan padagangan bebas (FTZ=Free Trade Zone), bagian dari kawasan Sijori (Singapura, Johor (Malaysia) dan Kapulauan Riau (Indonesia)). Transportasi Pulau Batam taubaung sacaro internasional malalui jalua lauik jo udaro. Adopun jalua lauik maubuangkan Pulau Batam jo Pulau Singapura dan Kota Johor, Malaysia dapek diakses malalui ampek palabuahan internasional, yaitu Palabuahan Batam Centre, Palabuahan Harbour Bay, Palabuahan Nongsa, dan Palabuahan Sekupang. Salain itu, ado juo Palabuahan Sekupang jo Palabuahan Telaga Punggur nan malayani palayaran domestik antarpulau. Malalui jalua udaro, panabangan domestik dan juo internasional dilayani dek Palabuahan udaro Hang Nadim. Pulau Batam mampunyoi juo jaringan transportasi massal lokal, sarupo layanan Bus TransBatam, Damri, minibus, sarato angkutan lainnyo cando taksi baiak konvensional maupun online. Satu-satunyo jalua darek nan maubuangkan Pulau Batam jo pulau-pulau di sakaliliangnyo adolah Jambatan Barelang. Foto Referensi Pautan lua